《铁崖》
明代·林铭球

石楼高竖忽如帆，松鬣层披复似杉。满把烟云飞客梦，都忘风日炙征衫。

荒湫怪近龙蛇吼，乳洞低闻燕语喃。家在桃源殊不恶，几时青犬吠灵岩。

作者简介：林铭球，字彤右，一字紫涛。普宁人，原籍漳浦。明思宗崇祯元年（一六二八）进士，官大理寺右副。著有《谷云草》、《浮湘》、《怡云堂》、《铁崖》等集。清乾隆修《潮州府志》卷二八有传。